wannaphong/clean_thaiwikipedia huggingface dataset:
# เขตนิเวศพาลีอาร์กติก
เขตนิเวศพาลีอาร์กติก  เป็นหนึ่งในแปดเขตชีวภาพของโลก

ในทางกายภาพแล้ว พาลีอาร์กติกเป็นเขตนิเวศที่มีขนาดใหญ่ที่สุด ซึ่งกินอาณาบริเวณภาคนิเวศยุโรป ทวีปเอเชียที่อยู่เหนือตีนเทือกเขาหิมาลัย แอฟริกาเหนือ ทางตอนเหนือและตอนกลางของคาบสมุทรอาหรับ

 เขตทางนิเวศวิทยาที่สำคัญ 
เขตนิเวศพาลีอาร์กติกกินพื้นที่ภาคนิเวศเขตหนาวและเขตอบอุ่นเป็นส่วนใหญ่ ซึ่งลากผ่านยูเรเชียจากยุโรปตะวันตกไปจนถึงทะเลแบริง

 เขตยูโร-ไซบีเรียน 
เขตยูโร-ไซบีเรียนซึ่งมีภูมิอากาศหนาวและอบอุ่นนี้เป็นเขตนิเวศขนาดใหญ่ที่สุดของพาลีอาร์กติก ซึ่งไล่ตั้งแต่ทุนดราทางปลายสุดด้านเหนือของรัสเซียและสแกนดิเนเวียไปจนถึงไทกาอันกว้างใหญ่ ซึ่งเป็นป่าสนเขาเขตหนาวซึ่งพบในภาคพื้นทวีป ทางใต้ของไทกานั้นเป็นแถบป่าไม้ใบกว้างเขตอบอุ่น ป่าผสม และป่าสนเขาเขตอบอุ่น เขตยูโร-ไซบีเรียนอันกว้างใหญ่นี้มีความโดดเด่นตรงที่พบสปีชีส์พืชและสัตว์จำนวนมากร่วมกัน และมีความใกล้เคียงกันมากกับเขตอบอุ่นและเขตหนาวของภาคนิเวศเนียอาร์กติกของทวีปอเมริกาเหนือ ยูเรเซียและทวีปอเมริกาเหนือมักจะเชื่อมถึงกันโดยสะพานบกแบริง และมีสัตว์เลี้ยงลูกด้วยน้ำนมและนกประจำภูมิภาคที่คล้ายคลึงกันมาก โดยสปีชีส์ในยูเรเซียกำลังอพยพเข้าสู่อเมริกาเหนือ และสปีชีส์ในอเมริกาเหนืออพยพเข้าสู่ยูเรเซียในสัดส่วนที่น้อยกว่า นักสัตววิทยาจำนวนมากเห็นว่าพาลีอาร์กติกและเนียอาร์ติกควรจะนับรวมกันเป็นเขตชีวภาพเดียวที่เรียกว่า ฮาลอาร์กติก พาลีอาร์กติกและเนียอาร์กติกยังพบสปีชีส์พืชแบบเดียวกันเป็นจำนวนมาก 
 
 ลุ่มเมดิเตอร์เรเนียน 
พื้นดินซึ่งติดต่อกับทะเลเมดิเตอร์เรเนียนในยุโรปใต้ แอฟริกาเหนือ และเอเชียตะวันตกเป็นที่ตั้งของภาคนิเวศลุ่มเมดิเตอร์เรเนียน ซึ่งประกอบด้วยเขตภูมิอากาศแบบเมดิเตอร์เรเนียนที่มีขนาดใหญ่ที่สุดและแตกต่างกันมากที่สุดในโลก โดยปกติแล้วสภาพอากาศไม่รุนแรงนัก ฤดูหนาวมีฝนตก และฤดูร้อนร้อนและแห้งแล้ง พื้นที่ป่าเมดิเตอร์เรเนียน ป่าไม้ และป่าละเมาะเป็นถิ่นที่อยู่ของสัตว์ประจำถิ่นถึงกว่า 13,000 ชนิด ลุ่มเมดิเตอร์เรเนียนยังเป็นหนึ่งในเขตทางนิเวศวิทยาที่ถูกคุกคามมากที่สุดในโลก โดยมีเพียง 4% ของสัตว์กินพืชดั้งเดิมเท่านั้นที่ยังคงเหลือรอด และกิจกรรมของมนุษย์ รวมไปถึงการเลี้ยงปศุสัตว์อย่างกว้างขวาง การตัดไม้ทำลายป่า และการเปลี่ยนสภาพดินไปเป็นทุ่งหญ้าเลี้ยงสัตว์ ที่ทำการเกษตร หรือเปลี่ยนเป็นเมือง ได้ลดคุณภาพของเขตทางนิเวศวิทยาดังกล่าวลงอย่างมาก

 สะฮาราและทะเลทรายอาหรับ 
แถบทะเลทรายอันกว้างใหญ่ รวมไปถึงทะเลทรายชายฝั่งแอตแลนติก ทะเลทรายสะฮารา และทะเลทรายอาหรับ ซึ่งแยกเขตชีวภาพพาลีอาร์กติกและอโฟรทรอพปิก แผนผังดังกล่าวรวมไปถึงเขตชีวภาพทะเลทรายเหล่านี้ในเขตชีวภาพพาลีอาร์กติก

 เอเชียตะวันตกกับเอเชียกลาง 
เทือกเขาคอเคซัส ซึ่งลากผ่านทะเลดำกับทะเลสาบแคสเปียน เป็นพื้นที่ที่มีป่าสนเขา ป่าใบกว้างและป่าผสมอุดมสมบูรณ์อย่างยิ่ง และรวมไปถึงป่าฝนเขตอบอุ่นของภาคนิเวศป่าผลัดใบ Euxine-Colchic ส่วนเอเชียกลางและที่ราบสูงอิหร่านเป็นทุ่งหญ้าสเต็ปแห้งแล้งและลุ่มทะเลทราย โดยมีป่าบนภูเขา ป่าไม้ และทุ่งหญ้าในภูเขาและที่ราบสูงในพื้นที่
# เบงกาซี
เบงกาซี  หรือ บันฆอซี  เป็นเมืองใหญ่ที่สุดเป็นอันดับที่สองในลิเบีย เป็นเมืองหลักของภูมิภาคไซเรไนกา (หรืออดีตจังหวัด) และเมืองหลวงชั่วคราวของสภาถ่ายโอนอำนาจแห่งชาติ เป็นเมืองท่าริมฝั่งทะเลเมดิเตอร์เรเนียน 

ระหว่างสมัยราชอาณาจักรในประวัติศาสตร์ลิเบีย เบงกาซีมีสถานะเป็นเมืองหลวงร่วมกับตริโปลี ซึ่งอาจเนื่องมาจากพระมหากษัตริย์เคยประทับอยู่ในเมืองอัลไบดะที่อยู่ใกล้เคียง และราชวงศ์ค่อนข้างมีความสัมพันธ์อันดีกับไซเรไนกามากกว่าตริโปลิเตเนีย เบงกาซียังคงเป็นที่ตั้งของสถาบันและองค์การซึ่งมักจะเกี่ยวข้องกับเมืองหลวงของประเทศ ซึ่งได้สร้างบรรยากาศการแข่งขันและความอ่อนไหวอย่างต่อเนื่องระหว่างเบงกาซีกับตริโปลี

เมื่อเดือนกุมภาพันธ์ พ.ศ. 2554 ได้เกิดการก่อการกำเริบขึ้นต่อต้านรัฐบาลมูอัมมาร์ กัดดาฟีขึ้นในนคร<u>'FB and Twitter got us from Tahrir Square to Libya'<u> , Benghazi After Gaddafi เมื่อวันที่ 21 กุมภาพันธ์ นครดังกล่าวตกเป็นของฝ่ายต่อต้านกัดดาฟีอย่างสมบูรณ์
# เจ้าหญิงบีร์กิตตาแห่งสวีเดน
เจ้าหญิงบีร์กิตตา อีเงบอรย์ อาลิซแห่งสวีเดนและโฮเอินท์ซ็อลเลิร์น (19 มกราคม ค.ศ. 1937 – 4 ธันวาคม ค.ศ. 2024) เป็นพระราชธิดาในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา และเป็นพระเชษฐภคินีในสมเด็จพระราชาธิบดีคาร์ลที่ 16 กุสตาฟแห่งสวีเดน พระมหากษัตริย์องค์ปัจจุบันของสวีเดน

 พระประวัติ 
เจ้าหญิงบีร์กิตตาแห่งสวีเดนและโฮเอินท์ซ็อลเลิร์น ประสูติเมื่อวันที่ 19 มกราคม ค.ศ. 1937 ณ พระราชวังฮากา เขตโซลนา กรุงสต็อกโฮล์ม ประเทศสวีเดน เป็นพระราชธิดาองค์ที่สองในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา  มีพระพี่นางและพระน้องนางได้แก่ เจ้าหญิงมาร์กาเรธาแห่งสวีเดน, เจ้าหญิงเดซีเรแห่งสวีเดน และเจ้าหญิงคริสตินาแห่งสวีเดน และมีพระอนุชาคือ สมเด็จพระราชาธิบดีคาร์ลที่ 16 กุสตาฟแห่งสวีเดน

ชีวิตส่วนพระองค์
thumb|200px|left|เจ้าหญิงบีร์กิตตาและพระสวามีในพิธีเสกสมรส
เจ้าหญิงเริ่มมีความสัมพันธ์กับเจ้าชายโยฮัน เกออร์ค ฟ็อน โฮเอินท์ซ็อลเลิร์นตั้งแต่ปี ค.ศ. 1959 ในงานเลี้ยงค็อกเทล อันนำไปสู่พิธีหมั้นหมายในวันที่ 19 ธันวาคมปีถัดมา ก่อนเสกสมรสในวันที่ 15 พฤษภาคม ค.ศ. 1961 ณ พระราชวังสต็อกโฮล์ม และเสกสมรสทางศาสนาในปีเดียวกัน ณ โบสถ์ซังต์โยฮันน์ในวังซิกมาริงเงิน โดยมีเพื่อนเจ้าสาวคือ เจ้าหญิงคริสตินาแห่งสวีเดน เจ้าหญิงเบเนดิกเทอแห่งเดนมาร์ก เจ้าชายคาร์ล กุสตาฟ มกุฎราชกุมารแห่งสวีเดน และเคานต์มีกาเอล เบอร์นาดอตต์แห่งวิสบอรย์ หลังเสกสมรสพระองค์เข้ารีตโรมันคาทอลิกตามพระสวามี แม้ฐานันดรของพระองค์กับพระสวามีจะต่างกัน กล่าวคือพระองค์อยู่ในระดับรอยัลไฮนิส (royal highness) ส่วนเจ้าชายโยฮันน์อยู่ในระดับเซอรีนไฮนิส (serene highness) แต่พระองค์ได้สิทธิพิเศษในการผดุงฐานันดรเดิมไว้ ทั้งสองมีพระโอรส-ธิดาด้วยกัน 3 พระองค์ ได้แก่
 เจ้าชายคาร์ล คริสทีอัน ฟ็อน โฮเอินท์ซ็อลเลิร์น (5 เมษายน ค.ศ. 1962) เสกสมรสกับนีโคเลอ เฮเลเนอ เนสชิตช์ (Nicole Helene Neschitsch) มีพระโอรสหนึ่งองค์
 เจ้าหญิงเดซีเร ฟ็อน โฮเอินท์ซ็อลเลิร์น (23 พฤศจิกายน ค.ศ. 1963) เสกสมรสและหย่ากับเคานต์ไฮน์ริช ฟอน ออร์เทนบูร์ก (Hereditary Count Heinrich von Ortenburg) สมรสครั้งที่สองกับเอกแบร์ต ฟอน โบห์เลิน-ฮัลบัค (Eckbert von Bohlen und Halbach) มีพระบุตรจากการเสกสมรสครั้งแรกสามองค์
 เจ้าชายฮูแบร์ทุส ฟ็อน โฮเอินท์ซ็อลเลิร์น (25 กุมภาพันธ์ ค.ศ. 1966) เสกสมรสกับอูทา มาเรีย เคอนิก (Uta Maria König) มีพระโอรสเพียงองค์เดียวและมีธิดาบญธรรมหนึ่งคน

ในปี ค.ศ. 1990 พระองค์แยกกันอยู่กับพระสวามี โดยประทับอยู่ในพระตำหนักบนเกาะมายอร์กา ประเทศสเปน ส่วนเจ้าชายโยฮันพระสวามีประทับอยู่ในมึนเชิน ประเทศเยอรมนี แม้จะแยกกันอยู่แต่ทั้งสองพระองค์ยังคงเสด็จในพระราชพิธีเสกสมรสของมกุฎราชกุมารีวิกตอเรียร่วมกัน

เจ้าหญิงบีร์กิตตาแห่งสวีเดน สิ้นพระชนม์เมื่อวันที่ 4 ธันวาคม พ.ศ. 2567 ณ เกาะมาจอร์กา ราชอาณาจักรสเปน สิริพระชันษา 87 ปี
# คาซูโตะ คูชิดะ
คาซูโตะ คูชิดะ เป็นนักฟุตบอลชาวญี่ปุ่นในตำแหน่งกองกลาง เขาเคยเล่นให้กับหลายสโมสรในไทย เช่น ชลบุรี และ ชัยนาท ฮอร์นบิล
# ซาลาแมนเดอร์ยักษ์จีน
ซาลาแมนเดอร์ยักษ์จีน (จีนตัวย่อ: 娃娃鱼; พินอิน: wáwáyú–หวาหวายฺหวี แปลตามตัว "ปลาทารก") เป็นสัตว์ครึ่งบกครึ่งน้ำที่มีขนาดใหญ่ที่สุดในโลก ที่ยังคงสืบทอดเผ่าพันธุ์มาจนถึงปัจจุบัน มีลักษณะรูปร่างหัวกลมแบนใหญ่ ลำตัวแบน ตาเล็กมาก ปากกว้างมาก ภายในปากมีฟันขนาดเล็กจำนวนมาก ที่สามารถใช้ขบกัดได้เป็นอย่างดี  หางยาวมีแผ่นหนังคล้ายครีบ ขาสั้น 4 ข้าง มีนิ้ว 4 นิ้ว ลำตัวสีน้ำตาลกระหรือดำและสามารถเปลี่ยนสีได้ตามสภาพแวดล้อม  โดยถือว่าเป็นซากดึกดำบรรพ์มีชีวิตอีกจำพวกหนึ่ง ซึ่งอาศัยอยู่บนโลกเป็นเวลากว่า 300 ล้านปีมาแล้ว

ขนาดเมื่อโตเต็มที่ยาวได้ถึงเกือบ 2 เมตร อาศัยอยู่เฉพาะลำธารน้ำที่มีคุณภาพน้ำในเกณฑ์ดี สภาพน้ำไหลแรง มีอุณหภูมิต่ำในป่าดิบทางตอนกลางและตอนใต้ของจีนเท่านั้น  เช่น มณฑลส่านซี, มณฑลชิงไห่, มณฑลเสฉวน, มณฑลกวางตุ้ง, มณฑลเจียงซู และมณฑลกวางสี เป็นต้น หากินในเวลากลางคืน กินอาหารจำพวก ปลาและสัตว์มีกระดองชนิดต่าง ๆ  โดยปกติแล้วเป็นสัตว์ที่อยู่อย่างสงบ แต่สามารถจะฉกกัดได้อย่างรุนแรงและดุร้ายเมื่อถูกรบกวน 

มีฤดูผสมพันธุ์ในช่วงเดือนสิงหาคมถึงกันยายน วางไข่ได้ครั้งละ 500 ฟอง โดยที่ตัวผู้เป็นผู้ดูแล ไข่มีใช้เวลาฟักประมาณ 50-60 วัน  และมีอายุยืนได้ถึง 30 ปี ซึ่งบางตัวพบมีสภาพเป็นอัลบิโน่ด้วย Chinese Giant Salamander (Andrias davidianus) ในปลายปี ค.ศ. 2015 มีการพบซาลาแมนยักษ์จีนตัวหนึ่งในถ้ำ ที่เมืองฉงชิ่ง มีความยาวถึง 1.8 เมตร น้ำหนัก 82 กิโลกรัม คาดว่ามีอายุกว่า 200 ปี 

ปัจจุบัน ซาลาแมนเดอร์ยักษ์จีน อยู่ในสภาพที่ใกล้จะสูญพันธุ์อย่างวิกฤต เนื่องจากสภาพแวดล้อมที่อยู่อาศัยถูกทำลาย และถูกจับไปทำเป็นอาหารซึ่งเนื้อมีรสชาติเหมือนเนื้อไก่ ปัจจุบัน มีการเพาะขยายพันธุ์ซาลาแมนเดอร์ยักษ์จีนเพื่อการนำไปทำเป็นอาหารและเพื่อการอนุรักษ์ เช่นที่เมืองจางเจียเจี้ย ในมณฑลหูหนาน โดยภายในฟาร์มมีการจัดสภาพแวดล้อมให้เหมือนกับสภาพถิ่นที่อยู่อาศัยจริง ๆ ในธรรมชาติ คือ เหมือนกับลำธารในถ้ำหรือน้ำตก  โดยในงานเทศกาลพื้นเมืองของที่นั่นที่จัดติดต่อกัน 3 วัน มีการปรุงอาหารที่ทำจากซาลาแมนเดอร์ยักษ์จีน มีราคาซื้อขายที่แพง เนื้อมีราคาขายกิโลกรัมละ 300 ดอลลาร์สหรัฐ (ประมาณ 10,800 บาท) หนังสามารถนำไปใช้ประโยชน์และหัวใจทำยาจีนแผนโบราณ ถือเป็นรายได้หนึ่งของชาวบ้านท้องถิ่นที่ฉุดให้พ้นจากความยากจนหน้า 10 สารพันต่างแดน, เมนูซาลาแมนเดอร์. "สารพันต่างแดน" โดย ฮิวแมน. เดลินิวส์ฉบับที่ 24,097: วันอาทิตย์ที่ 4 ตุลาคม พ.ศ. 2558 แรม 7 ค่ำ เดือน 10 ปีมะแม

สถานะของซาลาแมนเดอร์ยักษ์จีนในบัญชีของไซเตสจัดให้อยู่ในบัญชีหมายเลข 1 คือ (Appendix I) ห้ามค้าขาย ห้ามมีไว้ในครอบครอง ยกเว้นเพื่อการศึกษาวิจัยหรือเพาะขยายพันธุ์Andrias davidianus ส่วนการรับประทานเนื้อจากการเพาะเลี้ยงนั้นไม่มีความผิดตามกฎหมาย
# นางงามจักรวาล 1952
นางงามจักรวาล 1952  เป็นการจัดการประกวดนางงามจักรวาลครั้งที่ 1 จัดขึ้นในวันที่ 29 มิถุนายน พ.ศ. 2495 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 30 คนจากทั่วโลก และผู้ที่ได้รับตำแหน่งนางงามจักรวาลคนแรกได้แก่ อาร์มี คูเซลา สาวงามวัย 17 ปี จากประเทศฟินแลนด์

 ผลการประกวด 
ลำดับ
 ผลการประกวด ผู้เข้าประกวด นางงามจักรวาล 1952 – อาร์มี คูเซลา รองอันดับ 1 – เอลซา เอดส์แมน รองอันดับ 2 – ไดซี มัฟรากี รองอันดับ 3 – จูดี ตัน รองอันดับ 4  – รีนาเทอ ฮอย 10 คนสุดท้าย – โอลกา โยเลนส์ เปเรซ-กัสตีโย
 – แคเธอริน ฮิกกินส์
 – อันเนอ มารือ ทิสต์เลอร์
 – กลาดิส ฟาคาร์โด
 – แจ็กกี เลาก์รี

รางวัลพิเศษ
 รางวัล ผู้ชนะ นางงามมิตรภาพ – มีเรียม ลินน์
  – วาเลรี จอห์นสัน

กรรมการ
 มิโล แอนเดอร์สัน
 อาร์ลีน ดาห์ล - นักแสดง
 โรเบิร์ต โกลสตีนด์ 
 ซามูเอล แฮฟเว่นริช
 ทอม เคลลี่ - ช่างภาพ
 คอสแตนซ์ มัวร์ - นักร้อง และ นักแสดง
 โรเบิร์ต พาล์มเมอร์
 กิลเบอร์ โรแลนด์ - นักแสดง
 ยุกกา ซารามูนิค
 วินเซนต์ ทรอตต้า

ผู้เข้าประกวด
right|thumb|250px|Miss Universe 1952 participating countries and territories30 contestants competed for the title.
 ประเทศ/ดินแดน รายชื่อ อายุ บ้านเกิด อลาสก้า  เชอร์ลี่ย์ เบอร์เน็ตต์ 19 แฟร์แบงก์ส  ลีอาห์ แม็คคาร์ตนีย์ 19เมลเบิร์น  มีเรียม ลินน์ 25 บรัสเซลส์  รูธ แคร์ริเยอร์ 21 ออนแทริโอ  เอสเตร์ ซาเวดรา โยอาชัม 23ซันติอาโก  แกลดีส โลเปซ 20  ฮาวานา  แฮนเน ซอเรินเซิน 20  โคเปนเฮเกน  อาร์มี เฮเลนา คูเซลา  17  มูโฮส  คลอดด์ กอดดาร์ 22  กัสเตลจาลูซ์  รีนาเทอ ฮอย 21  ลุดวิกชาเฟน   ไอลีน พี. เชส  21  ลอนดอน   ไดซี่ มัฟรากี้ 18 เอเธนส์   ฮาวาย  เอลซ่า คานีออนาปัว เอดส์แมน 20 โฮโนลูลู    จูดี้ ตัน 21 ฮ่องกง    อินดรานิ ราห์มาน 21 มัทราส    โอร่า เวเรด 18 เทลอาวีฟ    จีโอวานน่า มัซซอตตี  19 ลอมบาร์ดี    ฮิเมโกะ โคจิมะ  20 โอซาก้า    โอลกา ยอเรนส์ เปเรซ-กัสติโย 21 ซิวดีดฆัวเรซ    เอวา รอยเนอ  24 ออสโล    เอลซิบีร์ จิเซล่า มาเลก 18 โคกเคล    อาดา กาเบรียลา บวยโน 18 อาปูริมัก    เตเรซิต้า ตอร์รัลบา ซานเชซ 19 มาโลโลส    มารีเลีย เลวี เบอร์นัล 20 ลาเรส บาร์ริโอ-ปวยโบล   แคทเธอรีน เอดวิน่า ฮิกกินส์ 19 ทรานส์วาลล์    แอนน์ มารือย์ ทิสท์เลอร์  19 สต็อกโฮล์ม    เกเลงกุล ไทโฟโรกลู 18 อังการา    แจ็คเกอลีน เลาว์รี่ 21 บรุ๊คลิน   แกลดีส รูบีโอ ฟาฆาร์โด 21 มอนเตวิเดโอ    โซเฟีย ซิลบา อินเซอร์รี 23 ตูเมเรโม 

รายละเอียดใน ปี 1952
  สาวชาวยุโรปคนแรกชนะเลิศคว้ามงกุฎได้เป็นครั้งแรกของประวัติศาสตร์ และ คนที่ 1 ของประเทศ
  และ  ชนะรางวัล นางงามมิตรภาพ เป็นครั้งแรก (ในปีนี้การประกวดนางงามจักรวาลและมิสยูเอสเอจัดการประกวดร่วมกัน)
# แพนเซอร์ฮาวอิตเซอ 2000
แพนเซอร์ฮาวอิตเซอ 2000   มีชื่อย่อว่า PzH 2000 เป็นปืนใหญ่อัตตาจรขนาด 155 ม.ม. แบบหุ้มเกราะติดตั้งบนล้อสายพาน พัฒนาโดยบริษัท Krauss-Maffei Wegmann (KMW) และ Rheinmetall ตั้งแต่ปี ค.ศ. 1996 สำหรับกองทัพเยอรมนี ปัจจุบันมีประจำการในกองทัพเยอรมนี อิตาลี เนเธอร์แลนด์ และกรีซ จำนวนมากกว่า 330 ชุด PzH2000 

พีแซดเอช 2000 เป็นปืนใหญ่อัตตาจรที่มีอัตราการยิงสูงมาก สูงสุดถึง 3 นัด ใน 9 วินาที, 10 นัด ใน 56 วินาที และสามารถยิงต่อเนื่องได้ระหว่าง 10 ถึง 13 นัด ต่อนาที ขึ้นอยู่กับความร้อนที่ปากกระบอกปืน สามารถปฏิบัติการได้โดยใช้เจ้าหน้าที่ 3 นาย คือ ผู้บังคับการ, พลขับ และพลยิง

พีแซดเอช 2000 เข้าทำการรบครั้งแรกโดยกองทัพเนเธอร์แลนด์ในสงครามอัฟกานิสถาน ในปฏิบัติการเมดูซา เข้าโจมตีฝ่ายตาลีบัน ในจังหวัดกันดะฮาร์ อัฟกานิสถาน เมื่อเดือนสิงหาคม ค.ศ. 2006
# ปืนใหญ่อัตตาจร
ปืนใหญ่อัตตาจร  เป็นศัพท์ทางการทหาร หมายถึงพาหนะที่สามารถขับเคลื่อนตัวเองได้ และติดตั้งปืนใหญ่ ปืนฮาวอิตเซอร์ หรือเครื่องยิงจรวด สามารถเคลื่อนย้ายไปตามภูมิประเทศทุรกันดาร โดยอาจเป็นพาหนะล้อสายพานหรือล้อยาง ทำการยิงแล้วเคลื่อนย้ายที่ตั้งอย่างรวดเร็ว เพื่อป้องกันการตรวจจับสถานที่ตั้งและถูกโจมตีกลับ

ปืนใหญ่อัตตาจรจะประจำการอยู่ในกองพันทหารปืนใหญ่ มีหน้าที่ยิงสนับสนุนทหารราบในแนวหน้าจากระยะไกล  ปืนอัตตาจรสมัยใหม่อาจมีลักษณะคล้ายรถถัง และหุ้มเกราะขนาดกลาง บางรุ่นอาจติดตั้งปืนกลเพื่อป้องกันตนเองจากทหารราบของฝ่ายตรงข้าม
# ปืนใหญ่อัตตาจรอาร์เชอร์
ระบบปืนใหญ่อาร์เชอร์  รหัส FH77BW L52 เป็นระบบปืนใหญ่อัตตาจรขนาด 155 ม.ม. ของสวีเดนและนอร์เวย์ พัฒนาขึ้นโดยบริษัท Bofors (ปัจจุบันเป็นบริษัทลูกของ บีเออี ซิสเต็มส์) โดยการควบคุมของ Försvarets Materielverk (FMV) ของสวีเดน ประกอบด้วยปืนใหญ่ฮาวอิตเซอร์ขนาด 155 ม.ม. ติดตั้งบนรถบรรทุก 6 ล้อวอลโว โดยมีรถควบคุมสั่งการทางไกล และรถบรรทุกกระสุนสนับสนุน สามารถปฏิบัติการได้ด้วยเจ้าหน้าที่ 4 นาย

ปัจจุบัน ระบบอาร์เชอร์มีประจำการในกองทัพสวีเดนและนอร์เวย์ และอยู่ระหว่างพิจารณาจัดซื้อโดยกองทัพอินเดียและแคนาดา
# พรรครักษ์สันติ
พรรครักษ์สันติ  เป็นพรรคการเมืองไทยที่ก่อตั้งขึ้นในปี พ.ศ. 2554 โดยมีปุระชัย เปี่ยมสมบูรณ์ เป็นประธานที่ปรึกษาพรรค มีถวิล สุรเชษฐพงษ์ เป็นหัวหน้าพรรค และมีพรเพ็ญ เพชรสุขศิริ เป็นเลขาธิการพรรค ซึ่งพรรครักษ์สันติมีแนวความคิดที่จะแยกกรรมการบริหารพรรค ออกจากสมาชิกสภาผู้แทนราษฎรของพรรค เพื่อแยกงานอำนวยการกับงานการเมืองออกจากกัน"ปุระชัย"ตั้งเอง"พรรครักษ์สันติ"

พรรครักษ์สันติ มีคำขวัญว่า "สามัคคี กินดีมีสุข ทุกที่เป็นธรรม นำชาติรุ่งเรือง" มุ่งดำเนินแนวนโยบายในการเป็นพรรคทางเลือก และเป็นกลางทางการเมือง โดยมีนักการเมือง นักวิชาการ และผู้มีชื่อเสียงเข้าร่วมงานกับพรรค อาทิ นพดล อินนา, ชรินรัตน์ พุทธปวน, วีระชัย ไชยวรรธนะ, พันธ์เลิศ ใบหยก, วิวรรณ นิติวรางกูร, ประจวบ อึ้งภากรณ์, พีระพงศ์ สาคริก, และ นงลักษณ์ วัฒนสิงหะ 

ต่อมามี ถวิล สุรเชษฐพงษ์ เป็นหัวหน้าพรรค นงลักษณ์ วัฒนสิงหะ เป็นรองหัวหน้าพรรค สุภาพ ทองรัตน์ เป็นโฆษกพรรค กิตติพงศ์ ว่องวิภาสมิตกุล เป็นกรรมการบริหารพรรคฐานข้อมูลพรรค

 การเลือกตั้ง 
การเลือกตั้ง พ.ศ. 2554 พรรครักษ์สันติได้ส่งผู้สมัครในระบบบัญชีรายชื่อ จำนวน 64 คน โดยมีหมายเลขประจำพรรคคือ หมายเลข 12เปิดรับสมัคร ส.ส. แบบบัญชีรายชื่อ วันแรกคึกคัก 6 พรรคการเมืองส่งผู้สมัครเต็มจำนวน 125 คน โดยมี ศ.ร.ต.อ.ดร.ปุรชัย เปี่ยมสมบูรณ์ เป็นผู้สมัครลำดับที่ 1 ของบัญชีรายชื่อ และได้รับเลือกตั้งเป็นสมาชิกสภาผู้แทนราษฎรเพียงคนเดียวของพรรค

 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน ผลการเลือกตั้ง ผู้นำเลือกตั้ง 2554  284,100 0.87% 1 ฝ่ายค้านปุระชัย เปี่ยมสมบูรณ์2557 การเลือกตั้งเป็นโมฆะ
# สถานีรถไฟบัตเตอร์เวิร์ท
สถานีรถไฟบัตเตอร์เวิร์ท หรือสะกดว่า บัตเตอร์เวอร์ธ เป็นสถานีรถไฟของประเทศมาเลเซีย ตั้งอยู่ที่และตั้งชื่อตามเมืองบัตเตอร์เวิร์ท เขตนอร์ทเทิร์นเซอบรังปไร รัฐปีนัง

สถานีนี้ให้บริการโดยเคทีเอ็ม อีทีเอส และรถไฟชานเมืองเคทีเอ็ม ส่วนเหนือ ก่อนหน้านี้ทําหน้าที่เป็นสถานีปลายทางด้านใต้ของรถด่วนพิเศษระหว่างประเทศ จากสถานีกรุงเทพ ประเทศไทย ซึ่งปัจจุบันสิ้นสุดที่สถานีรถไฟปาดังเบซาร์แทน

สามารถเชื่อมต่อผ่านทางเดินเท้าที่มีหลังคาไปที่สถานีขนส่งปีนังเซ็นตัล และท่าเรือข้ามฟากสุลต่านอับดุลฮามิด สําหรับเรือข้ามฟากไปยังเกาะปีนัง

จุดสิ้นสุดของสายที่สถานีนี้คือ "Chainage Zero" และด้วยเหตุนี้จึงถือเป็นจุดเริ่มต้นขอทางรถไฟเคทีเอ็ม สายชายฝั่งทะเลตะวันตก และยังเป็นสายไปยังปาดังเบซาร์ ซึ่งเชื่อมต่อกับเครือข่ายการรถไฟแห่งประเทศไทย ระยะทางทั้งหมดสําหรับสองสายจะวัดจากจุดสิ้นสุดที่นี่

 การให้บริการ 
ขบวนรถไฟโดยการรถไฟมาลายา ที่ให้บริการ เคทีเอ็ม อีทีเอส และ รถไฟชานเมืองเคทีเอ็ม

 รถไฟชานเมืองเคทีเอ็ม Utara: บัตเตอร์เวิร์ท–
 อีทีเอส ขบวนที่ EP9372/EP9371 "Premium": บัตเตอร์เวิร์ท–เกอมัส ผ่าน เซ็นทรัลกัวลาลัมเปอร์ และ
 อีทีเอส ขบวนที่ EP9176/EP9171 "Premium": บัตเตอร์เวิร์ท–เซ็นทรัลกัวลาลัมเปอร์

 ขบวนรถในอดีต 
 รถด่วนพิเศษระหว่างประเทศ ขบวนที่ 35/36 : กรุงเทพ–บัตเตอร์เวิร์ท–กรุงเทพ
 รถไฟระหว่างเมือง เคทีเอ็ม ขบวนที่ 01/02 Ekspres Rakyat: บัตเตอร์เวิร์ท–เซ็นทรัลกัวลาลัมเปอร์–สิงคโปร์
 รถไฟระหว่างเมือง เคทีเอ็ม ขบวนที่ 10/11 Ekspres Sinaran Utara: บัตเตอร์เวิร์ท–เซ็นทรัลกัวลาลัมเปอร์
 รถไฟระหว่างเมือง เคทีเอ็ม ขบวนที่ 22 Senandung Mutiara: บัตเตอร์เวิร์ท–เซ็นทรัลกัวลาลัมเปอร์
 รถไฟระหว่างเมือง เคทีเอ็ม ขบวนที่ 23 Senandung Mutiara: บัตเตอร์เวิร์ท–สิงคโปร์
# พอล ลอนดอน
พอล ลอนดอน (Paul London) มีชื่อจริงว่า พอล ไมเคิล ลอนดอน (Paul Michael London) เกิดวันที่ 16 เมษายน ค.ศ. 1980 นักมวยปล้ำอาชีพชาวอเมริกัน อดีตสังกัดดับเบิลยูดับเบิลยูอี (WWE) เคยจับคู่กับไบรอัน เคนดริกคว้าแชมป์แทกทีม WWE

แชมป์และรางวัล
All Action Wrestling
AAW Championship (1 time)
East Coast Wrestling Association
ECWA Super 8 Tournament (2003)
Extreme Texas Wrestling
ETW Television Championship (1 time)
Family Wrestling Entertainment
FWE Tri-Borough Championship (1 time)
Funking Conservatory
FC United States Championship (1 time)
FC Television Championship (1 time)
FC Hardcore Championship (1 time)
FC Tag Team Championship (1 time) – with Adam Windsor
Insane Championship Wrestling
ICW Tag Team Championship (1 time) – with Brian KendrickInsane Wrestling League
IWL World Heavyweight Championship (2 times)
Northeast Wrestling
NEW Championship (3 time)
NWA Wrestling Revolution
NWA Grand Warrior Championship (1 time)
NWA Southwest
NWA Texas Television Championship (1 time)
Pro Wrestling Bushido
PWB Television Championship (1 time)
Pro Wrestling Guerrilla
PWG World Tag Team Championship (1 time) – with El Generico
Dynamite Duumvirate Tag Team Title Tournament (2010) – with El Generico
Pro Wrestling Illustrated
Tag Team of the Year (2007) with Brian Kendrick
PWI ranked him 36 of the top 500 singles wrestlers of the PWI 500 in 2005
Pro Wrestling Xperience
PWX Heavyweight Championship (1 time)
Vanguard Championship Wrestling
VCW United States Liberty Championship (1 time)
World Wrestling Entertainment
World Tag Team Championship (1 time) – with Brian Kendrick
WWE Tag Team Championship (2 times) – with Billy Kidman (1) and Brian Kendrick (1)
WWE Cruiserweight Championship (1 time)
Wrestling Observer Newsletter
Most Underrated (2004)
# เจี๋ยวกู่หลาน
เจียวกู่หลาน (ชื่อวิทยาศาสตร์: Gynostemma pentaphyllum (Thunb.); ชื่ออื่น: ชาสตูล เบญจขันธ์ ปัญจขันธ์ เซียนเฉ่า) เป็นพืชที่ขึ้นอยู่ทั่วทวีปเอเชีย ลักษณะของพืช	เป็นไม้เถาล้มลุก ลำต้นเล็กเรียวยาว ลำต้นที่เลื้อยยางแตกกิ่งแขนงได้ บริเวณข้อของลำต้นที่ทอดนอนไปตามดินจะออกรากได้ ใบเป็นใบประกอบแบบฝ่ามืออกสลับ ส่วนมากมีใบย่อย 5 ใบ ดอกเล็ก สีเหลืองปนเขียว ผลค่อนข้างกลม ขนาดเส้นผ่านศูนย์กลาง 4- 7 มิลลิเมตร ส่วนที่ใช้เป็นยา คือต้นส่วนเหนือดินและ ใบมีรสขม หรือขมอมหวาน
 
ในปี คศ 1977 มีคนจีนคนหนึ่งชื่อ ศิว์สื้อ หมิง เป็นเภสัชกรจบมหาวิทยาลัยแพทย์ศาสตร์ปักกิ่งเขาได้เข้าทำงานที่ สถาบันวิจัยพืชสมุนไพรนครอานดัง มณฑลส่านซี จนกระทั่งฤดูใบไม้ผลิปี 1982 เขาได้ลางานชั่วคราวเพื่อไปเยี่ยมบ้านที่อำเภอผิงลี่ระยะทางไกลประมาณ 50 กิโลเมตร ในช่วงที่เขาพักผ่อนที่บ้านก็ใช้เวลาเสาะแสวงหาสมุนไพรตัวใหม่ๆ ในอำเภอผิงลี่โดยไปพูดคุยกับชาวบ้าน และหมอพื้นบ้าน เพื่อหาข้อมูลของสมุนไพร  เขาได้พบสมุนไพร ตัวใหม่ชนิดหนึ่งที่ชาวบ้านเรียกว่า เสี่ยวโหม่จูเถิง ซึ่งมีประสิทธิภาพในการรักษาชาวบ้านที่เป็นโรคไขมันสูงในเส้นเลือด และโรคความดันโลหิตสูงได้อย่างดี เขาจึงกลับมาที่ห้องทำงานของสถาบันวิจัยของเขา และศึกษาวิจัยทันทีตามตำราแผนโบราณจีน

แหล่งข้อมูลอื่น
# โอตสึ
โอตสึ  เป็นเมืองหลวงของจังหวัดชิงะ ณ วันที่ 1 ตุลาคม ค.ศ. 2021 เมืองนี้มีประชากรประมาณ 343,991 คนจาก 153,458 ครัวเรือน และความหนาแน่นของประชากรอยู่ที่ 740 คนต่อตารางกิโลเมตร พื้นที่ทั้งหมดของเมืองคือ 

ต่อมาจึงมีการสถาปนาเมืองโอตสึขึ้นในวันที่ 11 เมษายน พ.ศ. 2437
# เกรกอรี เฮมส์
เกรกอรี เชน เฮมส์ (Gregory Shane Helms; 12 กรกฎาคม ค.ศ. 1974) เป็นนักมวยปล้ำอาชีพชาวอเมริกันที่รู้จักกันในนาม เกรกอรี เฮมส์ (Gregory Helms) และ เดอะเฮอร์ริเคน (The Hurricane) เจ้าของฉายา "Supernatural"

ปี 2011 เฮมส์ได้ประสบอุบัติเหตุพาแฟนสาวซ้อนท้ายขับรถจักรยานยนตร์จนรถชนที่รัฐนอร์ทแคโรไลนา เมื่อวันที่ 6 พฤษภาคม ซึ่งอาการสาหัสทั้งคู่เหตุช็อควงการมวยปล้ำครั้งนี้ส่งผลให้เจ้าหน้าที่กู้ชีพต้องประสานงานเฮลิคอปเตอร์มารับตัวทั้งคู่ไปส่งโรงพยาบาลใกล้เคียงเป็นการด่วน สำหรับอาการเบื้องต้นนั้น เฮลมส์ได้รับบาดเจ็บสาหัส ขาหัก ข้อเท้าหัก จมูกหัก กรามเคลื่อน และถูกเย็บกว่า 200 เข็ม ส่วนแฟนสาวอย่าง เคเรน มีรายงานว่าได้รับบาดเจ็บคอหัก และยังไม่มีรายงานว่าทั้งคู่จะเป็นตายร้ายดีอย่างไร แต่ถ้าพิจารณาจากอาการบาดเจ็บที่ได้รับก็น่าจะอยู่ในระดับโคม่า และล่าสุดอาการปลอดภัยแล้ว

แชมป์และรางวัล
 Carolina Championship Wrestling Alliance
 CCWA Light Heavyweight Championship (2 times)
 Empire State Wrestling
 ESW Tag Team Championship (1 time) – with Johnny Adams
 New Dimension Wrestling
 NDW Tag Team Championship (1 time) – with Mike Maverick
 North American Pro Wrestling
 NAPW Light Heavyweight Championship (1 time)
 NWA Wildside
 NWA Wildside Tag Team Championship (1 time) – with Shannon Moore
 Organization of Modern Extreme Grappling Arts
 OMEGA Tag Team Championship (2 times) – with Mike Maverick
 Pro Wrestling Illustrated
 PWI ranked him 21 of the 500 best singles wrestlers in the PWI 500 in 2003
 Pro Wrestling International
 PWI International Heavyweight Championship (2 time)http://www.cagematch.net/?id=5&nr=2805
 Southern Championship Wrestling
 SCW Heavyweight Championship (1 time)
 SCW Tag Team Championship (1 time) – with Mike Maverick
 Southern Wrestling Alliance
 SWA Light Heavyweight Championship (1 time)
 Texas Championship Wrestling
 TCW Texas Tag Team Championship (1 time) – with Lenny Lane
 World Championship Wrestling
 WCW Hardcore Championship (1 time)  
 WCW Cruiserweight Championship (1 time)
 World Wrestling Federation / Entertainment
 WWE Cruiserweight Championship (2 times)
 WWF European Championship (1 time)
 WWF Hardcore Championship (1 time)
 World Tag Team Championship (2 times) – with Kane (1) and Rosey (1)
 World Wrestling Organization
 WWO Light Heavyweight Championship (1 time)
 Wrestling Observer Newsletter
 Best Gimmick (2001)

นัดที่เดิมพัน
Winner (wager)Loser (wager)LocationEventDateNotesThe Hurricane (mask)Paul Burchill (career)Philadelphia, PennsylvaniaECW on SyFy

 เชิงอรรถ 
Helms was part of the group called 3 Count, which won the title jointly, and the WCW Hardcore Championship was defended under the Freebird Rule.
# ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ
ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ (อังกฤษ:WCW World Heavyweight Championship) เป็นเข็มขัดแชมป์โลก ของ WCW ก่อตั้งขึ้นเมื่อ 11 มกราคม ค.ศ. 1991 ถึง วันที่ 9 ธันวาคม ค.ศ. 2001 และนำมารวมกับ ดับเบิลยูดับเบิลยูเอฟ แชมเปี้ยนชิพ (WWF Championship) กลายเป็นเข็มขัดเดี่ยว ดับเบิลยูดับเบิลยูเอฟ อันดิสพิวเต็ด แชมเปี้ยนชิพ (WWF Undisputed Championship) ภายหลังจากการซื้อกิจการสมาคมที่ล้มละลายอย่าง เวิลด์แชมเปี้ยนชิพเรสต์ลิง (WCW)

ประวัติ
ในเดือนพฤศจิกายน ค.ศ. 1988 Turner Broadcasting ได้ทำการซื้อกิจการ Jim Crockett Promotions ซึ่งต่อมาได้ถูกโปรโมตต่อในชื่อของ NWA World Championship Wrestling ในขณะตอนที่สมาคมยังคงเป็นสมาชิกของ National Wrestling Alliance (NWA) การใช้ชื่อ NWA ลดลงเรื่อย ๆ ในรายการทางโทรทัศน์ จนเป็นชื่อ World Championship Wrestling หรือ WCW ในวันที่ 11 มกราคม ค.ศ. 1991 Ric Flair เอาชนะ Sting ในการชิงแชมป์ NWA World Heavyweight Championship และได้รับการยอมรับว่าเป็นแชมป์โลก WCW คนแรก 

 สถิติการครองแชมป์โลก WCW 
ลำดับรายชื่อนักมวยปล้ำสมัยที่ครองระยะเวลาการครอง (วัน)1.Hulk Hogan61,1772.Ric Flair85013.Big Van Vader33774.Booker T52535.Sting62506.Lex Luger22357.Bill Goldberg11748.Ron Simmons11509.Scott Steiner112010.The Giant211811.Kevin Nash59711.The Rock29712.Sid Vicious27713.Jeff Jarrett45814.Bret Hart25615.Randy Savage45316.Diamond Dallas Page32917.Chris Jericho21518.David Arquette11219.Vince Russo1720.Kurt Angle1621.Chris Benoit11

 แหล่งข้อมูลอื่น 
WWE.com - WCW World Championship history
Wrestling-Titles.com: WCW World Heavyweight Title History
Wrestling Information Archive - WCW Championship history (unofficial)
# จังหวัดลีแยฌ
ลีแยฌ (,) หรือ ลึททิช (,) เป็นจังหวัดที่ตั้งอยู่ทางตะวันออกที่สุดของแคว้นวอลลูนและประเทศเบลเยียม โดยทางเหนือมีพื้นที่ติดต่อกับจังหวัดเฟลมิชบราบันต์ จังหวัดลิมบืร์คของประเทศเบลเยียม และจังหวัดลิมบืร์คของประเทศเนเธอร์แลนด์ ทางตะวันออกติดต่อกับประเทศเยอรมนี ทางตะวันตกติดต่อกับจังหวัดวอลลูนบราบันต์และจังหวัดนามูร์ และทางใต้ติดต่อกับจังหวัดลักเซมเบิร์กของประเทศเบลเยียมและประเทศลักเซมเบิร์ก 

ประชากรส่วนใหญ่ของจังหวัดลีแยฌพูดภาษาฝรั่งเศส แต่ในบางเมืองทางตะวันออกของจังหวัดใช้ภาษาเยอรมันเป็นภาษาหลัก ลีแยฌมีแม่น้ำสายหลักคือแม่น้ำเมิซ

จังหวัดลีแยฌมีเมืองหลวงชื่อเดียวกันกับจังหวัด และมีพื้นที่ 3,857 ตารางกิโลเมตร แบ่งออกเป็น 4 เขต ซึ่งแบ่งออกเป็นเทศบาลรวม 84 เทศบาล

 เขตการปกครอง 
จังหวัดลีแยฌประกอบด้วย 4 เขต  ได้แก่ เขตอุย เขตลีแยฌ เขตแวร์วีเย และเขตวาแรม

และแบ่งย่อยเป็น 84 เทศบาล  ดังแผนที่นี้
ไฟล์:Municipalities Liège Belgium Map - Number.svg